Diari Oficial de la Generalitat Valenciana


Sumari del DOGV 376, del 14-05-1986 (1986/806226)

ORDRE de 9 d'abril de 1986, de la Conselleria de Cultura, Educació i Ciència, per la qual es convoquen beques per a estades de professionals de l'ensenyament de nivell no universitari a universitats i centres d'investigació educativa i de perfecciónament del professorat nacionals o estrangers.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   376

Data del DOGV
:   14-05-1986

Secció del DOGV
:   ALTRES DISPOSICIONS

Número del document
:   1986/806226


Data del document
:   09-04-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 9 d'abril de 1986, de la Conselleria de Cultura, Educació i Ciència, per la qual es convoquen beques per a estades de professionales de l'ensenyament de nivell no universitari a universitats i centres d'investigació educativa i de perfeccionament del professorat nacionals o estrangers.  
Dins el programa de perfeccionament del professorat que la Conselleria de Cultura, Educació i Ciència du a terme a través de la Direcció General d'Ensenyaments Universitaris i Investigació ocupa un lloc important facilitar als professionals de l'ensenyament de nivells no universitaris, l'accés a períodes d'actualització de coneixements i adquisició de noves tècniques d'investigació i, també, el contacte directa amb les innovacions que en el camp de la investigació educativa i del perfeccionament del professorat es van produint tant a la resta d'Espanya com a l'estranger.   
Per tot això i fent ús de les competències que em con fereix l'article 35 de la LLei de la Generalitat Valenciana 5/1983, de 30 de desembre, de Govern Valencià,   
ORDENE:  
Article primer  
Es convoquen beques durant 1986 per a estades de professionals de l'ensenyament de nivells no universitaris a universitats i centres d'investigació educativa i de perfeccionament del professorat nacionals o estrangers, i s'aproven les bases per les quals es regeis aquesta convocatòria, que sínclouen com a Annex a aquesta Ordre.   
Article segon  
Les esmentades beques seran sufragades amb càrrec a l'aplicació pressupostària 14.96.596.470 del Pressupost de 1986.   
DISPOSICIONS FINALS  
Primera  
Es faculta la Direcció General d'Ensenyaments Universitaris i Investigació perquè dicte les disposicions reglamentàries i resolucions que calguen per a l'aplicació i desplegament d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana   
València, 9 d'abril de 1986.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIO D'AJUDES PER A ESTADES A UNIVERSITATS I CENTRES D'INVESTIGACIO NACIONALS i ESTRANGERS   
Primera Objecte de les Beques.   
L'objecte de les beques és la realització d'un treball d'investigació o l'ampliació d'estudis a Universitats i Centres d'investigació nacionals o estrangers.   
Segona: Beneficiaris.   
Podrien sol·licitar aquestes beques els professionals de l'ensenyament de nivell no universitari que realitzen el seu treball en el sector de l'administració pública docent, d'inspecció educativa i d'assessorament psicopedagògic de la Comunitat Valenciana.   
Tercera Característiques de les Beques.   
Aquestes beques comprenen:   
a) Bitllet d'anada i tornada en avió entre els aereoports més pròxims als llocs de residència i destinació, a través de la ruta més directa i en classe turista.   
Es podrà sol·licitar la utilització d'altres mitjans de transport sempre que el preu no supere la tarifa d'avió aplicable.   
b) Una assignació mensual entre 100.000 i 175.000 pessetes, fixada per la Comissió seleccionadora en funció del país i ciutat on radique el centre sol·licitat.   
c) Llicència per estudis durant el període d'aprofitament de la beca per als funcionaris, que percebran les retribucions bàsiques segons disposa l'article 23.1 de la Llei 30/1984 de 2 d'agost, de Mesures per a la Reforma de la Funció Pública.   
d) Assegurança combinada d'accidents, hospitalització i intervenció quirúrgica al país on gaudesca de la beca, tret del territori nacional.   
El finançament es farà d'aquesta manera: el 75% de l'import total de la beca una volta resolta la convocatòria i el 25% restant en presentar- se i aprovar- se per la Direcció General d'Ensenyaments Universitaris i Investigació la Memòria amb els resultats del treball.   
Quarta Durada de les Beques.   
Les beques tenen una durada entre un mínim d'un mes i un màxim de tres.   
El període d'aprofitament estarà comprés entre l'1 de juliol i el 31 de desembre de 1986.   
Els beneficiaris hauran de notificar a la Direcció General d'Ensenyaments Universitaris i Investigació la data exacta d'incorporació al centre escollit en un termini màxim d'un mes a partir de la resolució d'aquesta convocàtoria.   
Cinquena Termini i formalització de les sol·licituds.   
Les sol·licituds adreçades al Conseller de Cultura, Educació i Ciència, podran presentar-se al Registre General de la Conselleria de Cultura, Educació i Ciència, als Serveis Territorials o a través dels mitjans que estableix l'article 66 de la Llei de Procediment Administratiu.   
El termini de presentació de sol·licituds serà d'un mes a partir del dia següent de la publicació d'aquesta Ordre en el Diari Oficial de la Generalitat Valenciana   
Les sol·licituds s'acompanyaran amb la següent documentació i dues còpies.   
a) Instància de sol·licitud que s'ajustarà al model que s'indica en aquest Annex.   
b) Currículum vitae del sol·licitant.   
c) Memòria-projecte que especifique detalladament la investigació a realitzar o el programa d'estudis a ampliar, el centre escollit i els motius pels quals s'ha escollit l'esmentat centre.   
d) Justificar que el treball a realitzar està en connexió directa amb la labor docent que el sol·licitant exerceix i suposarà una millora d'aquesta.   
e) Certificació que acredite suficientment el coneixement de l'idioma del país on radique el centre en què realitzarà el treball.   
f) Acreditació de l'admissió al centre escollit o, si és el cos, compromís de sol·licitar-la.   
g) Declaració jurada de les beques i ajudes rebudes durant els darrers cinc anys.   
Sisena Selecció dels sol·licitants.   
La selecció dels sol·licitants la realitzarà una Comissió presidida pel Director General d'Ensenyaments Universitaris i Investigació i formada per:   
El Director General d'Educació Bàsica i Ensenyaments Especials o persona en qui delegue.   
El Director General d'Ensenyaments Mitjans o persona en qui delegue.   
Els Caps dels Serveis Territorials o persones en qui deleguen.   
El Cap del Servei del Perfeccionament del Professorat i Renovació Pedagògica.   
Hi actuarà com a Secretari un funcionari de la Direcció General d'Ensenyaments Universitaris i Investigació designat pel Director General.   
La Comissió tindrà facultat per resoldre els dubtes que apareguen en la interpretació d?aqueste Bases, així com la possibilitat d'entrevistar els sol·licitants, si ho considera oportú.   
La Comissió elevarà proposta al Conseller de Cultura, Educació i Ciència per a la seua Resolució final i posterior publicació en el Diari Oficial de la Generalitat Valenciana   
Setena: Criteris de selecció.   
a) Interés del treball a realitzar, tot tenint prioritat:   
-Les investigacions de caràcter didàctic i metodològic   
-Les investigacions o estudis a centres de formació permanent del professorat.   
-Les investigacions de caràcter didàctic i pedagògic sobre els programes experimentals de l'EGB.   
-El perfeccionament lingüístic i metodològic en francès i anglès per a professors d'EGB. En aquest cas els sol·licitants justificaran tres anys ininterromputs de docència en aquest idioma.   
-El perfeccionament lingüístic en anglès per a professors d'Ensenyaments Mitjans especialistes en francès.   
b) Relació del projecte amb l'especialitat professional del sol·licitant.   
c) Grau de coneixement d'idioma del país que sol·licita.   
d) Adequació del treball amb el període d'aprofitament de l'ajuda i el centre sol·licitat.   
Vuitena Obligacions dels becaris.   
a) Complir amb aprofitament les distintes etapes del pla de treball proposat.   
b) Trametre al Servei de Perfeccionament del Professorat de la Direcció General d'Ensenyaments Universitaris i Investigació una Memòria amb els resultats del treball realitzat, en el termini d'un mes a partir de la formalització del període d'aprofitament de la beca.   
c) Notificar al Servei de Perfeccionament del Professorat l'arribada al centre de destinació, l'adreça particular i qualsevol canvi de residència o viatges i sol·licitar amb antelació suficient el permís corresponent.   
d) Fer constar a qualsevol publicació que resulte d'aquest treball que ha estat realitzat amb una ajuda de la Conselleria de Cultura, Educació i Ciència de la Generalitat Valenciana.   
e) Si hi ha incompliment d'alguna de les obligacions abans expressades la Direcció General d'Ensenyaments Uiversitaris i Investigació podrà rescindir la beca i, també, demanar la devolució de les quantitats percebudes.   
Il·lm. Sr.:  
Dades personals  
Nom Cognoms   
Edat NRP Cos a què pertany   
Especialitat DNI   
domicili particular telèfon   
DP Localitat Província   
Dades professionals  
Nom del centre Nivell educatiu   
Adreça telèfon DP   
Localitat País   
Dades del Centre que sol·licita  
Nom Direcció   
DP Localitat País   
Durada de la beca   
Durada data de començament de la beca   
Dades bancàries  
Entitat Agencia   
Localitat núm. cc/llibreta   
Desitja participar en la convocatòria de beques per a estades de professors de nivells no universitaris i es compromet, en cas de concessió, a complir els requisits de la Convocatòria.  
 A, d de 1986  
(Signatura del sol·licitant)  
Hble. Sr. Conseller de Cultura, Educació i Ciència.  
(Av. de Campanar, 32. 46571 València).